Public procurement notice: Contract Notice
Published: 2019-10-30
Buyer: Ejendomsfonden Vandkulturhuset Papirøen
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45212000: Construction work for leisure buildings | 45212212
Estimated value: 300000000 DKK
Submission deadline: 2019-11-28
Award criteria: The most economic tender

Technical requirements: Med nærværende udbydes en totalentreprisekontrakt om opførelse af et Vandkulturhus på Papirøen, København.
Opgaven er inddelt i 2 faser. Fase 1 er projektforslagsfasen, hvor entreprenøren, totalrådgiveren og bygherren alle deltager. Der skal i Fase 1 være særlig fokus på færdigudvikling af facaden. Fase 2 består i udarbejdelse af myndighedsprojekt, hovedprojektering samt udførelse af entreprisen. For Fase 1 indgås en betinget totalentreprisekontrakt. Totalentreprisekontrakten bliver endelig ved opfyldelse af nærmere beskrevne betingelser, hvorefter der overgås til Fase 2.
Ved indgåelse af betinget totalentreprisekontrakt overgår totalrådgiver som underrådgiver til totalentreprenøren.
Christiansholm, i daglig tale ”Papirøen”, er placeret centralt i Københavns Havn. Øen er placeret nord for Christianshavn, syd for Dokøen og vest for Arsenaløen. Skuespilhuset og Ofelia Plads er nærmeste genbo på den modsatte side af havnen. Byggefeltet for Vandkulturhuset er placeret på Papirøens nordvestlige hjørne.
Udviklingsselskabet Christiansholms Ø ApS, i daglig tale ”CØPS”, udvikler og bygger på den resterende del af Papirøen. Det samlede byggeri på Papirøen er baseret på en masterplan udviklet i 2015 og indeholder både boliger og erhverv. Ejendomsfonden Vandkulturhuset Papirøen er i tæt dialog med CØPS om koordineringen af de 2 byggeprojekter, der skal projekteres og bygges i samme tidsrum.
Vandkulturhusets hovedanslag er 5 stubbe/tage, som bæres af en stålkonstruktion og med en åben stue-etage med glasfacader. Tagvolumenerne er udformet som pyramidestubbe, og er beklædt med mursten på den bærende stålkonstruktion. Murstensfacaden fremstår med forskellige typer af perforeringer, der tilsammen skaber et transparent udtryk. Dette er det helt centrale element i det arkitektoniske udtryk. Husets forskellige funktioner underlægger sig hovedgeometrien og lægger sig under eller inden i tagvolumenerne. Ud mod havnen (mod vest) er de våde funktioner som svømmehal og wellness placeret. Ind mod Papirøens centrale plads (mod øst) er de tørre funktioner som foreningslokaler og administration placeret. Teknik og omklædning er placeret i kælderen. Udearealerne består hovedsageligt af en række bassiner i promenaden omkring huset og i træbryggen samt faciliteter hertil i et mindre bygningsværk på træbryggen.
Vandkulturhuset har frem til nu været udbudt i en to-faset projektkonkurrence. Det vindende projekt er udarbejdet af japanske Kengo Kuma (herefter benævnt ”Rådgiveren”) med underrådgivere (herefter samlet benævnt ”Team KKAA”).
Vandkulturhuset har siden projektkonkurrencen gennemgået en program- og dispositionsforslagsfase, hvor brugere og driftspersonale har indgået i arbejdet for at sikre et afstemt dispositionsforslag.
Totalentreprisekontrakten udbydes på grundlag af et dispositionsforslag, der indeholder overordnede tekniske koncepter og funktionsdisponering.
- Fase 1 er projektforslagsfasen, hvor entreprenøren, Team KKAA og bygherren alle deltager. Fasen indledes på baggrund af entreprenørens tilbudssum, et byggeprogram, et dispositionsforslag samt en overordnet procesbeskrivelse for samarbejdet.
Der skal i Fase 1 være særlig fokus på færdigudvikling af facaden. Færdigudvikling skal forestås af totalentreprenøren i tæt samarbejde med Team KKAA.
Projektforslagsfasen afsluttes med et udarbejdet og godkendt projektforslag. Formålet med fasen er blandt andet at etablere de bedste rammer for et fremtidigt samarbejde mellem byggeriets parter, at inddrage entreprenørens kompetencer i projektet på et tidligt tidspunkt samt at give alle parter medejerskab. Der er afsat 6 måneder til at gennemføre fasen,
- Fase 2 består i udarbejdelse af myndighedsprojekt, hovedprojektering samt udførelse af entreprisen. Fasen indledes på baggrund af Fase 1, herunder det godkendte projektforslag. Vandkulturhuset skal afleveres efteråret 2023.
For Fase 1 indgås en betinget totalentreprisekontrakt. Totalentreprisekontrakten bliver endelig ved opfyldelse af nærmere beskrevne betingelser, hvorefter der overgås til Fase 2. Ved indgåelse af betinget totalentreprisekontrakt overgår totalrådgiver (Team KKAA) som underrådgiver til totalentreprenøren.
Vandkulturhuset er finansieret af Nordeafonden og Københavns Kommune i fællesskab. Vandkulturhuset er underlagt rammerne for kommunalt byggeri.


Award value: 300000000